Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3216

2007. november 22. Megjegyzés - Az “ellenőrzött repülőtér” kifejezés azt jelzi, hogy a repülőtéri forgalom számára légiforgalmi irányító szolgálatot biztosítanak, azonban ez nem jelenti szükségszerűen azt, hogy ott repülőtéri irányítói körzet is van. Engedélyhatár — Clearance limit Az a pont, ameddig egy légi-jármű részére légiforgalmi irányítói engedélyt adtak ki. Érvényes repülési terv — Current flight plan A későbbi engedélyekből (ha van ilyen) adódó módosításokat is magába foglaló repülési terv. Felhőalap — Ceiling 6 000 méter (20 000 ft) alatt, az égbolt több mint felét beborító föld- vagy vízfelszín feletti legalacsonyabb felhőréteg alapjának magassága. Forgalmi előtér — Apron A szárazföldi repülőtéren kijelölt terület, amely az utasok, posta vagy teheráru küldemények be- és kirakodására valamint a légi-jármű üzemanyaggal történő feltöltésére, parkírozására vagy karbantartására szolgál. Forgalmi tájékoztatás — Traffic information A légiforgalmi szolgálati egységtől származó, az adott légi-jármű közelében vagy annak tervezett útvonalán előforduló ismert vagy észlelt légi forgalomról szóló tájékoztatás annak érdekében, hogy a repülőgép-vezetőt figyelmeztessék, és ezzel segítséget nyújtsanak számára az összeütközés elkerüléséhez. Forgalomkerülési tanács — Traffic avoidance advice Repülési műveletek végrehajtására vonatkozó tanács a légiforgalmi szolgálati egységtől annak érdekében, hogy ezzel segítséget nyújtsanak a repülőgép-vezető számára az összeütközés elkerüléséhez. Földi látástávolság — Ground visibility A repülőtérre akkreditált észlelő vagy automata rendszerek által jelentett látástávolság. Futópálya — Runway Egy szárazföldi repülőtéren meghatározott derékszögű terület, amelyet a légi-jármű le és felszállására alakítottak ki. Futópálya várakozási hely — Runway-holding position A futópálya, egy akadálykorlátozási felület vagy az ILS/MLS kritikus/érzékeny terület védelmére kijelölt hely, amelynél a guruló légi-járműveknek és egyéb járműveknek a repülőtéri irányító torony ettől eltérő engedélyének hiányában meg kell állniuk és várakozniuk kell. Megjegyzés – A rádiótelefonos szóhasználatban a „várakozási pont” kifejezést a futópálya várópont megjelölésére alkalmazzák. Gurulás — Taxiing A légi-jármű mozgása a repülőtér területén saját hajtóművei segítségével, a fel és leszállás eseteit kivéve. Guruló út — Taxiway Egy szárazföldi repülőtéren a légi-járművek gurulására kialakított út, amelynek feladata a repülőtér egyes részei közötti összeköttetés biztosítása, beleértve:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes